runetrust/blame-folketinget-dk huggingface dataset:
Margrethe Vestager (RV), 2013-02-07:
Vi ville i sagens natur ikke fremsætte det her lovforslag, hvis vi mente, at det var en forudsætning for at kunne validere valgresultatet, at man også kunne se, hvem der havde stemt hvad, for så ville vi i sagens natur underminere et af hovedargumenterne, nemlig at flere borgere vil kunne nyde det privilegium, det er at kunne stemme i hemmelighed.
Mattias Tesfaye (S), 2020-02-26:
også klar over, at de sager, som forespørgslen retter sig mod, kan være nogle rigtig svære sager at vurdere, men jeg er sikker på, at udvalget er opmærksom på, at det følger af dommen fra Højesteret fra 2013, at Danmark har påtaget sig de her folkeretslige forpligtelser, som også står i forarbejderne til den indfødsretslov, som Folketinget selv har vedtaget, nemlig at det forudsættes, at vi efterlever konventionerne, altså, at udvalget efterlever konventionerne i udøvelsen af det skøn over, hvorvidt en ansøger skal have dansk indfødsret.
Nicolai Wammen (S), 2013-02-21:
Jeg har set, hvor målrettet den kroatiske regering siden da har arbejdet for at opfylde de sidste udestående krav, og jeg har på den baggrund en klar forventning om, at Kommissionen i sin rapport i slutningen af marts vil kunne konkludere, at Kroatien er klar til at indtræde i EU, og at vi på den baggrund kan byde Kroatien velkommen den 1. juli.
Per Clausen (EL), 2011-02-03:
Det synes jeg også skal indgå i en diskussion af, hvordan man skruer lovgivningen på det her område sammen fremadrettet, og derfor synes vi altså, at det i hvert fald er vigtigt, at vi sikrer os, at sagen kommer op igen, og at den kommer op igen, så snart der overhovedet findes nogle tekniske løsninger.
Søren Egge Rasmussen (EL), 2024-05-23:
Jeg frygter lidt, at man har nogle griserettigheder, der er lige så minimalistiske, som at der skal være to pinde inde i slagtegrisestalden, for at de ligesom har noget aktiveringsmateriale, men de gider ikke gå hen og gnave i den der lægte, der står i det rør.
Per Clausen (EL), 2011-02-24:
Men hr. Peter Christensen har ret i, at hvis vi fremover skal give støtte til udvikling af vedvarende energi, til energibesparelser, så er det indlysende, at en del af betingelsen for, at man får den støtte og får mulighed for at udnytte statslige midler, er, at man selvfølgelig forpligter sig til også at tage ansvar for en samfundsmæssig økonomisk udvikling i det her land.
Christian Juhl (EL), 2016-10-06:
Vi må tænke på, at den vækst og den opfattelse af økonomisk vækst, som vores forfædre havde, har slidt så meget på kloden, at vi er nødt til nu at bremse op og sige: Vi kan kun acceptere økonomiske vækst, hvis også den er bæredygtig, hvis kloden kan overleve, og hvis menneskene kan overleve inden for den ramme.
Line Barfod (EL), 2008-05-08:
Det glæder mig, at Socialdemokraterne er enige i intentionerne, og jeg vil spørge: Hvis nu man gik ind og arbejdede med det her forslag og kiggede på, om man havde mulighed for at få en domstolsprøvelse meget hurtigt, ligesom man har med ungdomskontrakterne - og så må man jo se på, hvor hurtigt det er praktisk muligt at gøre det - ville det så betyde, at Socialdemokraterne ville kunne støtte forslaget?
Pelle Dragsted (EL), 2015-07-03:
Er det, som ordføreren siger nu, at Alternativet, hvis de ellers får lavet den her lille aftale om det grønne, vil lægge stemmer til en samlet finanslov, så statsministeren ikke skal hen at spørge Dansk Folkeparti og Liberal Alliance – eller i hvert fald Liberal Alliance – hvad deres modkrav er for at få gennemført det her.
Marlene Harpsøe (DD), 2023-10-26:
Derfor har vi også brug for at få svar på, hvordan man vil sikre, at systemet ikke bruges uhensigtsmæssigt af mennesker med psykisk lidelse, og sikre information til dem, som fravælger, så de borgere rent faktisk ved, at der er flere og flere, som kommer over et hjertestop uden skader og lever mange gode år derefter.
Birthe Rønn Hornbech (V), 2008-11-21:
Jamen jeg kan henholde mig til det, jeg sagde i starten, nemlig at jeg mener, det er rimeligt at gøre Folketinget bekendt med, at det er en helt naturlig ting, at denne kendelse er en del af grundlaget, det ville den have været, hvis den var blevet afsagt på et tidligere tidspunkt.
Benny Engelbrecht (S), 2013-02-28:
Nu synes jeg, at det var lidt interessant, at ordføreren både stillede spørgsmål til ministeren om det og nu selv fremhæver det beslutningsforslag, B 24, som Dansk Folkeparti fremsatte dengang, især fordi der jo er en meget væsentlig forskel på det forslag, vi behandler nu, og det forslag, som Dansk Folkeparti fremsatte, nemlig den forskel, at dengang var det Dansk Folkeparti meget magtpåliggende, at de administrative byrder ikke kunne måles alene ved hjælp af AMVAB-metoden.
Morten Messerschmidt (DF), 2007-02-08:
Når vi så kan se, hvordan der i takt med de meget strenge krav, der stilles, bliver færre og færre tyrkere, der rent faktisk synes, at det der EU-medlemskab er en god idé, når vi kan se, at det bare på 3 år er gået fra at være 67 pct. til i dag kun at være 32 pct., der støtter medlemskab, så må det jo netop være i takt med de meget strenge krav, som fru Helle Sjelle og fru Helle Sjelles regering stiller til Tyrkiet.
Ole Donner (DF), 2000-01-14:
Med hensyn til betinget frakendelse af kørekortet vil jeg sige: Hvis folk selv kan se, at de har kørt tosset og de har overtrådt nogle bestemmelser, så synes vi, det er helt fint, hvis de så går med til at skrive under på, at de får en betinget frakendelse på 1 år.
Lene Jensen (S), 2003-02-27:
Er det i virkeligheden ikke en lidt anden vej, man skal gå i forhold til studiemiljø, klassekvotienter, nye undervisningsformer, nye prøveformer, hvor man måske også kan give eleverne nogle flere valgmuligheder, så de får en chance for konkret at tage ansvar for det i undervisningssituationen og under prøveformerne?
Kim Behnke (FRI), 2000-10-24:
Under den forespørgselsdebat Folketinget havde, forespørgsel nr. F 33, tilbage i marts 1999, var vores synspunkt dengang som nu, at der er ikke nogen forskel på, om man i en virksomhed køber designermøbler og opsætter i virksomhedens kantine, så medarbejderne har nogle forhåbentlig behagelige stole at sidde på, mens de indtager deres frokost, og at de så, når de kigger op på væggen, naturligvis også skal kunne se på noget pæn kunst.
Hans Kristian Skibby (DF), 2014-11-20:
Det er faktisk sådan, at vi i Danmark også godt kan have glæde af at få informationer fra andre lande, ligesom eksempelvis Norge fik, da det kom frem, at der var nogen, der havde planlagt at begå terrorhandlinger i Norge, hvor man så valgte at skærpe grænsesikkerheden osv.
Thomas Adelskov (S), 2006-10-27:
Vi ved, at 85 pct. af de personer, som bliver ramt af kontanthjælpsloftet, lever i familier med børn; vi ved, at over 30.000 børn i Danmark lever i familier, der bliver ramt af kontanthjælpsloftet; vi ved, og det har vi beskæftigelsesministerens ord for her i dag, at kontanthjælpsloftet ikke hjælper til og ikke bringer kontanthjælpsmodtagere tættere på at komme i arbejde; vi ved, at regeringen fastholder sit mantra om, at det skal kunne betale sig at arbejde, og man vil hellere fastholde mennesker i økonomisk elendighed frem for at sikre dem et ordentligt forsørgelsesgrundlag og ad andre veje bringe dem tæt på beskæftigelse; vi ved, at regeringens eget rådgivende organ, Rådet for Socialt Udsatte, og SFI har sagt og understreget, at kontanthjælpsloftet ikke virker.
Anni Svanholt (SF), 1999-01-28:
Vi synes, vi skal have taget det eksisterende pvc ud af affaldsstrømmene, og det må vi jo så sørge for at få håndteret hensigtsmæssigt. Men målet er en udfasning. Med hensyn til forbrænding vil jeg gerne sige, at man brænder jo rent faktisk i dag, men vi ønsker ikke, at man skal øge kapaciteten.
Søren Egge Rasmussen (EL), 2016-11-08:
Jeg vil godt spørge ordføreren, om det ikke gør indtryk, at det her administreres så forskelligt ude i kommunerne, så hvordan det rammer, sådan set er afhængigt af, hvilken kommune man bor i, og ikke, hvad det er for en lovgivning, der er vedtaget i Folketinget.
Lars Kramer Mikkelsen (S), 2004-12-16:
Så bare en lille smule omkring den der kontrakt, for jeg er lidt usikker på, om der har været en kontakt – ikke en kontrakt, men en kontakt – mellem V og K og Dansk Folkeparti om den her kontrakt, og det vil jeg så spørge fru Carina Christensen om der har været.
Eva Kjer Hansen (V), 1999-11-11:
Og vi synes i Venstre, at vi ikke skal være så formynderiske over for børnefamilierne, men netop give nogle valgmuligheder, og det er det, som vi synes der er allermest behov for lige nu, og som vi derfor vil presse på for at få nogle drøftelser af, og det er det, der kunne give nogle perspektiver i den her diskussion.
Mohammad Rona (M), 2024-03-13:
Samtidig vil vi udvide energisynet til også at omfatte et klimasyn med det formål at give virksomhederne en mulighed for at identificere og implementere CO 2 -reducerende tiltag, som er afgørende i forhold til at nå i mål med vores klimamål og ikke mindst vores ansvar for de kommende generationer.
Jens Joel (S), 2013-04-04:
Det, Venstre i virkeligheden siger, er altså, at vi har embedsmænd, som manipulerer, og som ikke holder sig inden for rammerne, for det ville jeg ærlig talt også synes var en lidt beklagelig anklage, men det er da rart at få på bordet, hvis det er det, Venstre så at sige indikerer her, hvor man lader, som om regeringen har en ny politisk holdning, men hvor sagen er den, at regeringen har en klokkeklar juridisk vurdering fra neutrale embedsmænd.
Benny Engelbrecht (S), 2008-12-17:
Det bliver jo let en lidt akademisk diskussion, ikke mindst når man tager højde for, at det loft, som ikke blot fra vores side, men også fra Venstres side er blevet foreslået, ligger på så lavt et niveau, at de fleste hurtige forbrugslån faktisk vil komme ned i pris, så derfor er det jo selvfølgelig en lidt akademisk diskussion.
Troels Ravn (S), 2016-03-16:
Men endnu en gang vil jeg gerne udtrykke, at det principielt er vigtigt for os – også inden for kulturens område – at vi ikke stiller barrierer og hindringer i vejen for de foreninger, der for almenvellets skyld og til gavn for ganske almindelige mennesker i vores samfund vil lave arrangementer, som ikke er båret af ønsket om profit for egen vindings skyld, men som i det her tilfælde handler om hospitalsklovne, som faktisk gør en meget, meget anerkendelsesværdig indsats til glæde for børn på landets sygehuse.
Peter Skaarup (DF), 2003-05-26:
Et andet spørgsmål, som vi mener er væsentligt, også for den danske offentlighed, er at opnå kendskab til, hvilken form for beskyttelse Danmark kan forvente at opnå i kraft af vores deltagelse i missilskjoldprojektet, og yderligere kendskab til, hvilke økonomiske virkninger missilskjoldsystemets etablering vil få for Danmark og herunder selvfølgelig også den situation, vi specielt er i i Danmark, og som også England er i, hvor vi som lande uden for USA hjælper med til, at dette missilskjold kan komme til at fungere.
Nicolai Wammen (S), 2023-01-18:
Men vi mener, at det er et rigtig klogt bud på, hvordan vi kan løse den udfordring, at vi både skal skaffe penge til den kæmpe klimaudfordring, vi står med, at der kommer flere børn og ældre – det skal vi være glade for, men det kræver også, at vi har en ordentlig omsorg og velfærd – og at vi har et sundhedsvæsen med store udfordringer, herunder psykiatrien.
Jan Petersen (S), 2003-03-19:
»Vil statsministeren med udgangspunkt i beskæftigelsesministerens kommentar til Ritzau den 5. marts 2003 om, at Venstre ikke vil røre ved efterlønnen i denne valgperiode, redegøre for regeringens planer om at ændre efterlønsordningen efter et kommende valg samt for, hvordan disse planer stemmer overens med den aftale, Venstre og De Konservative indgik med den socialdemokratisk ledede regering i 1998 med henblik på at skabe både stabilitet og samfundsøkonomisk sammenhæng i efterlønsordningen?« Skriftlig begrundelse
Per Clausen (EL), 2008-05-23:
Vi må så, når vi hører både Venstres, De Konservatives og Dansk Folkepartis ordførere, få det indtryk, at det bliver et hårdt arbejde, man skal på her til sommer, for man har åbenbart indtil nu ikke gjort sig nogen særlig seriøse overvejelser om, hvad der så skal til.
Morten Bødskov (S), 2007-10-04:
Da hr. Troels Lund Poulsen holdt sit oprindelige indlæg, som modsat det indlæg, han lige har holdt, handlede om, hvad regeringen ville, lød han næsten lige så glad, som statsministeren så ud her for ca. 14 dage siden i Danmarks busskure, da han skulle reklamere for de der 50 mia. kr., som man har afsat til en kvalitetsfond.
Ebbe Kalnæs (CD), 1999-02-02:
Men jeg understreger også, at når der opkræves 35 mia. kr. eller i hvert fald et sted mellem 30 og 35 mia. kr. over bilen og der kun bruges 17 mia. kr., eller hvor meget der nu bruges, på alle afledte udgifter ved dét, så er der altså noget at give af.
Karina Adsbøl (DF), 2018-04-03:
Derfor kunne jeg godt tænke mig at høre, hvad justitsministeren vil gøre, for at skifteretterne bliver pålagt ansvar, f.eks. for urigtigheder i bobehandling og i forhold til salærer, og også til det, at de får en pligt til at gribe ind, når salæret nærmer sig boernes højeste værdi.
Peder Hvelplund (EL), 2025-05-06:
Det er jo ikke noget, vi normalt ville tilbyde patienter, men på trods af det er det det, vi oplever, fordi industrien ikke har en kommerciel interesse i det, fordi det typisk er til et publikum, der ikke er særlig købestærkt, i modsætning til f.eks. behandling mod overvægt.
Rosa Lund (EL), 2022-05-10:
Derfor kan man sige, at vi støtter intentionerne i det her beslutningsforslag, og vi er sådan set også meget optaget af, at man laver den her arbejdsgruppe, men jeg er faktisk mest optaget af, at der kommer en deadline på den her arbejdsgruppe, men det kan vi måske finde sammen om i udvalgsarbejdet og stille det krav til regeringen, for hvis der er noget, jeg er træt af, er det tværministerielle arbejdsgrupper, som trækker ud i flere år, om problemstillinger, som det rent faktisk betyder enormt meget for borgerne at vi får løst.
Finn Sørensen (EL), 2013-01-15:
Den bygger på mistillid til de offentligt ansatte, altså at de nok ikke kan finde ud af at oppe sig, hvis de ikke bliver underlagt minuttyranni, overflødigt bureaukrati med hensyn til dokumentation og kontrol, hvis de ikke hele tiden er udsat for truslen om at blive skåret væk eller udliciteret til et privat firma med den konsekvens, at deres løn- og arbejdsvilkår bliver forringet.
Birgitte Vind (S), 2024-11-12:
Det sidste kunne jo godt være tillokkende, og så alligevel ikke, for ved anvendelse af direktivets undtagelsesbestemmelse vil de store børsnoterede aktieselskaber jo fortsat skulle være omfattet af de gældende regler om måltal og politikker for det underrepræsenterede køn, og det kunne jo godt betyde, at der enten ville blive gjort mindre eller ikke yderligere for at forbedre kønsbalancen i de store børsnoterede aktieselskaber.
Christian Friis Bach (V), 2025-02-19:
Kan de også tilbyde et par dages overnatning til mennesker, der måske er ramt af angst og ikke tør gå hjem om natten, et tilbud til nogle borgere, der er kommet ud fra den regionale psykiatri og har brug for et lille åndehul, før de måske kan gå hjem til deres egen bolig, så vil det styrke vores indsats over for nogle af de her meget sårbare borgere, og det er vi rigtig glade for.
Line Barfod (EL), 2002-05-28:
Men vedtagelsen af det her forslag kommer til at betyde, at hvis man har ca. 100.000 kr. på sig i kontanter, penge man har fuldt lovligt, så får man pligt til, når man kommer til grænsen, at melde sig og sige, at man har de her ca. 100.000 kr. på sig i kontanter.
Pernille Rosenkrantz-Theil (EL), 2004-12-09:
Tag til Ringsted og spørg de ansatte på slagteriet, der lige er blevet tvunget til at gå 15 pct. ned i løn, formentlig bare for at få en stakket frist, før det går det slagteri som så mange andre, der allerede er lukket og har flyttet arbejdspladserne ud.
Ole Birk Olesen (LA), 2013-11-14:
Altså, det, at der er en meget stor andel af personer i et bestemt boligområde, som ikke har andet end en grunduddannelse, er nok udtryk for, at vi har at gøre med et område, hvor beboerne enten har haft store problemer med at få en uddannelse på grund af manglende evner eller manglende opbakning hjemmefra eller på grund af – det er der jo også ude i verden – ugidelighed, manglende ambitioner.
Mette Frederiksen (S), 2020-04-21:
Jeg ved, det er et stærkt ønske, bl.a. fra De Radikale, men også fra andre partier, at genopretningen af dansk økonomi, de næste skridt, ikke alene bliver et spørgsmål om økonomi, men også bliver de næste vigtige bidrag til at løse klimakrisen, og den ambition deler jeg fuldstændig.
Keld Albrechtsen (EL), 2003-02-04:
Lad mig så stille spørgsmålet på den måde: Hvis SF i dag skulle vælge at indgå den aftale, man indgik med den daværende regering om den udbudsproces, der førte til Arriva, som vi jo ikke kan se bort fra at SF dermed har et medansvar for, ville SF så have indgået den aftale?
Rune Lund (EL), 2007-05-15:
Fru Lone Dybkjær må da kunne forstå, at det er en kamp om en socialistisk dagsorden, en rød dagsorden, en social dagsorden, frem for en borgerlig dagsorden, men det er måske den borgerlige dagsorden, som fru Lone Dybkjær støtter.
Christian Rabjerg Madsen (S), 2023-05-31:
Det gør vi, fordi det er helt afgørende at have styr på, hvor mange mennesker der kommer hertil, både af hensyn til sammenhængskraften, men også, fordi vi ved, at det er de mennesker, der i forvejen har det vanskeligst, som lider mest under det, når integrationen ikke fungerer.
Jes Lunde (SF), 1999-01-21:
her: Er der nu også demokratisk dækning for at gøre tingene på den her måde, og kunne man forestille sig, at forliget her fortsatte selv på et tidspunkt, hvor de syv partier, der står bag forliget, er kommet i mindretal i Folketinget? Svaret er nej, for det her foregår nemlig efter helt normale demokratiske spilleregler.
Pernille Rosenkrantz-Theil (EL), 2002-11-15:
Hvis man så ikke kan blive enig om et forbud mod at anvende pvc til de ting, hvor der findes alternativer, så burde man i det mindste kunne blive enig om at hæve afgiften. Når der nu allerede er blevet brugt så meget tid på at lave de her små hop på stedet omkring det her lovforslag, og det ikke er decideret skadeligt med nogle små bitte hop i den rigtige retning, så skal jeg sige, at Enhedslisten i udgangspunktet er for forslaget.
Mattias Tesfaye (S), 2024-12-04:
Jeg må indrømme, at jeg ikke kender til detaljerne i reglerne, som de er i dag, men jeg er enig i det, jeg kan forstå er spørgerens tilgang, nemlig at vi nok skal holde fast i, at der er en eller anden form for udbud, både af økonomiske årsager, men også for at sikre en eller anden form for udvikling af de hjælpemidler, der er på området.
Margrethe Vestager (RV), 2007-10-04:
Jeg tror, hr. Kristian Thulesen Dahl kan tage det fuldstændig for pålydende, at sådan som vi ser det, er forudsætningen for enhver diskussion om kvalitetsstandarder, minimumsrettigheder, velfærdsrettigheder og sociale standarder, eller hvad det nu kunne være, at man så at sige rydder brættet for nogle af de ting, som er overflødige og tidsrøvende, og som gør, at de eneste virkelige taknemmelige i det her land må være reolproducenter eller dem, der sælger plads til at opbevare ting i elektronisk form, for det, vi får ud af det, er jo lag på lag på lag af rapporter, som i virkeligheden lægger sig imellem medarbejderne og de borgere, der har brug for hjælp.
Sophie Løhde (V), 2009-03-12:
Det mener jeg er tankevækkende, og det er derfor også vigtigt, at vi i regi af de kommende satspuljeforhandlinger på området starter med at indsamle erfaringer og viden og herefter drøfter, hvordan et eventuelt forsøg med anonyme socialbehandlingstilbud til stofmisbrugere kan igangsættes.
Pernille Rosenkrantz-Theil (S), 2022-03-25:
Eftersom vi ved, at bevægelse betyder rigtig meget for indlæringen, så er det jo helt kontraproduktivt, at man i stedet for at gøre det, der er behov for, nemlig at få bevæget sig, sådan at indlæringen hæves, så – undskyld, at jeg siger det sådan – tæsker børnene igennem noget stof, fordi man skal halse frem mod at nå de der fælles mål.
Claus Larsen-Jensen (S), 2000-08-24:
Jeg vil gerne svare hr. Aage Frandsen ved at stille et modspørgsmål: Det lyder - sådan er det også i SF's kampagne - som om ØMU'en er sådan noget, som vi skal tage stilling til om vi skal deltage i, men er det ikke rigtigt, at det nationale kompromis i 1993 medførte, at SF stort set har sagt ja til, at Danmark skal opfylde kriterierne for Den Økonomiske og Monetære Union?
Nanna Westerby (SF), 2010-04-20:
Lovforslaget fra regeringen vil gøre op med den model, der gør det lovligt at opkræve for høj husleje, fordi man nu vil sørge for, at alle led i stråmandsudlejningen foregår på samme vilkår, sådan at det firma, der er mellemmand, også kan få sat lejen ned hos bagmanden.
Martin Lidegaard (RV), 2015-03-25:
Anerkendelse, ja, jeg glæder mig til at anerkende Palæstina, men jeg tror først, at det kan ændre dynamikken mellem de to lande, når man er kommet længere i den forhandlede løsning, hvorimod bosættelsespolitikken er en af de største barrierer for at få en sådan løsning.
Pernille Boye Koch (RV), 2013-11-08:
Det er imidlertid også vigtigt, at danske retsbygninger er trygge, ikke mindst af hensyn til bl.a. det personale, der har deres daglige gang der, og det er bl.a. det sikkerhedsmæssige hensyn, der ligger bag det lovforslag, vi behandler i dag.
Arne Toft (S), 2004-03-09:
Var det så ikke let nu at give kommunerne nogle muligheder, bl.a. nogle lånemuligheder, således at man kan få sat det arbejde i gang, således at man kan få de håndværkere, de specialarbejdere, som kan det, sat i arbejde, så vi i al fald kan få dem til at virke frem for bare at sidde i ledighed?
Henriette Kjær (KF), 2010-10-07:
Der er det jo igen sådan, når vi ser på Socialdemokraternes udspil – det, jeg refererer fra, og det, jeg har tallene fra, er et spørgsmål, der er stillet i Skatteudvalget, hvor skatteministeren har svaret – viser det altså, at en enlig pensionist med ATP i lejebolig vil have et rådighedsbeløb, der er 670 kr. mindre med S og SF's plan i 2012 og 1.360 kr. mindre i 2013 med S og SF's plan.
Pia Gjellerup (S), 2006-03-30:
Og med de debatter, som tager afsæt her i Folketinget, er vi kommet til den helt klare konklusion og helt klare anbefaling, at vi har brug for et ligestillingsudvalg i Folketinget, som det er udtrykt, og der er argumenteret for i dette beslutningsforslag.
Henrik Høegh (V), 2009-10-29:
Så heldigvis vil der kun være ganske få administrative omkostninger for erhvervet som følge af nærværende forslag, og når forslaget ses i sammenhæng med de øvrige vækst- og udviklingsmuligheder, som »Grøn Vækst« medfører, så må det være rimeligt at betragte forslaget som både miljømæssig forsvarligt og samfundsøkonomisk tåleligt.
Villy Søvndal (SF), 2009-10-08:
Så vil jeg spørge fru Pia Kjærsgaard om, hvordan hun har det med det billede, der tegner sig i Danmark i øjeblikket, hvor der bliver skåret på tilbud til ældre, til sindslidende og til udsatte børn, fordi kommunerne er i den situation, de er endt i som en konsekvens af den stramme økonomiske politik, som regeringen og Dansk Folkeparti har ført over for kommunerne.
Per Clausen (EL), 2006-05-19:
Hvis man skal følge regeringens energistrategi, er vores nuværende forudsætninger for udbygningen af vedvarende energikapacitet jo en privatiseret dansk energisektor, der ikke udbygger kapaciteten herhjemme, medmindre vi laver statslige udbud, og det er ikke noget godt udgangspunkt.
Karen Ellemann (V), 2009-05-12:
Afbureaukratisering handler altså for regeringen i høj grad om at lytte til de medarbejdere, hvis dagligdag vi ønsker at forbedre, og om at have tillid til, at de kender forskel på regler, som med fordel kan forenkles eller målrettes, og regler, som opfylder et vigtigt formål, f.eks. regler, som understøtter borgerens retssikkerhed.
Kristen Touborg (SF), 2003-05-26:
er i forbindelse med, at fru Marianne Pedersen siger, at efter 10 års socialdemokratisk nedskæring så har denne regering sørget for at få rettet op på det, sådan at der nu er orden i de fattige kommuners problemer. Tror fru Marianne Pedersen selv, at kommunerne udeomkring, der simpelt hen står på fallittens rand, synes, at det er en god karakteristik, Venstres ordfører her giver?